Ismo Tuominen (oik.) vuonna 2017
**Ismo Tapio Tuominen** (s. 17. heinäkuuta 1964 Espoo) on suomalainen juristi ja virkamies.

Elämä ja ura
------------

Tuominen opiskeli oikeustiedettä Helsingin yliopistossa ja valmistui maisteriksi vuonna 1987. Hän sai varatuomarin arvon vuonna 1990.

Tuominen työskenteli sosiaali- ja terveysministeriön ylitarkastajana vuosina 1993–1994, tuotevalvontakeskuksen ylitarkastajana 1995–2002 sekä STM:n hallitusneuvoksena 2002–2023. Hän on osallistunut merkittävässä määrin suomalaiseen lainvalmisteluun, kirjoittaen muun muassa alkoholi- ja tupakkalakeja, ja häntä on kutsuttu Suomen alkoholipolitiikan keskeisimmäksi virkamieheksi. Hän on myös ollut julkisuudessa esillä useisiin alkoholipolitiikkaa koskeviin kohuihin liittyen. Tuominen puolusti julkisuudessa ja eduskunnan valiokuntien kuulemisissa käsitystä siitä, että alkoholin etämyynti olisi Suomessa kiellettyä, vaikka laissa tällaista kieltoa ei ollut, ja väitti, että etämyynnin salliminen johtaisi Alkon alkoholin vähittäismyyntimonopolin purkamiseen. Syyskuussa 2021 eduskunnan apulaisoikeusasiamies Maija Sakslin antoi Tuomiselle huomautuksen lainvastaisesta toiminnasta liittyen yksityishenkilön tekemään tietopyyntöön EU-komission etämyyntiä käsittelevästä lausunnosta, johon vastaaminen viivästyi kahdella ja puolella vuodella, mikä ministeriön mukaan johtui inhimillisestä erehdyksestä. Tuominen myös vastasi ravintoloiden koronarajoituksia koskevien lakien valmistelusta koronapandemian aikana.

Lokakuussa 2023 Tuominen jäi virkavapaalle tehtävästään sosiaali- ja terveysministeriön hallintoneuvoksena ja siirtyi lakimieheksi elintarvikemarkkinavaltuutetun toimistoon. Hän on toiminut tammikuusta 2024 alkaen elintarvikemarkkinavaltuutetun Olli Wikbergin sijaisena tämän ollessa pidätettynä virastaan.

Lähteet
-------

1. 1 2  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 946. Helsinki: Otava, 2014. ISBN 978-951-1-28228-0.
2. ↑  Laurila, Petri – Salo, Mikko (toim.): *Suomen lakimiehet – Finlands jurister 2003*, s. 1169. Suomen Lakimiesliiton kirjasarja, 118. Helsinki: Talentum, 2003. ISSN 0585-9530. ISBN 952-14-0637-2.
3. ↑  Keski-Heikkilä, Anni: Alkoholi­laista vastannut hallitus­neuvos Ismo Tuominen on eronnut tehtävästään – "Henkilökohtaiset syyt" *Helsingin Sanomat*.  3.10.2023. Viitattu 11.12.2023.
4. ↑  Luukka, Teemu: "Olen puhunut asioista melko reippaasti."  *Helsingin Sanomat*, 7.11.2020, s. A 16–17. Artikkelin verkkoversio. Viitattu 7.11.2020.
5. 1 2 3 4 5  Gråsten-Lahtinen, Hanna: Kohuttu alkoholivirkamies Ismo Tuominen otti yli tonnin palkanalennuksen uuteen työhön – Ei olekaan eronnut ministeriöstä *Iltalehti*.  31.10.2023. Viitattu 1.2.2024.
6. ↑  Loikkanen, Jaakko: Virkamies viinakohusta: Juoksin karkuun Facebookin edustajia *Yle Uutiset*.  17.10.2014. Viitattu 1.2.2024.
7. ↑  Gråsten, Hanna: "Salaa päätös Alkon monopolin purkamisesta" – Nyt puhuu kohuvirkamies pienpanimoiden etämyyntisopasta *Iltalehti*. Viitattu 1.2.2024.
8. ↑  Gråsten-Lahtinen, Hanna; Liski, Janna: Näin outoa kuviota ei uskoisi edes todeksi – Alkon monopolin puolustajien pelottelulinja petti *Iltalehti*. Viitattu 1.2.2024.
9. ↑  Alanne, Joonas: STM:n korkea virkamies istui tietopyynnön päällä yli kaksi vuotta – viivytteli alkoholin etämyyntiä koskevien papereiden kanssa *Iltalehti*.  14.9.2021. Viitattu 1.2.2024.
10. ↑  Ismo Tuominen hoitaa elintarvikemarkkinavaltuutetun tehtäviä toistaiseksi *Elintarvikemarkkinavaltuutettu*.  23.1.2024. Viitattu 1.2.2024.